
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 370 


12 Μαιου 1997 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου δήμου Ψυχι¬ 
κού (Ν. Αττικής) και καθορισμός ειδικών όρων και 


περιορισμών δόμησης αυτού. 1 

Έγκριση τροποποίησης ρυμοτομικού σχεδίου (διανομή 
Υ.Γ.) κοινότητας Ζωγράφου Ν. Χαλκιδικής στο Ο.Τ. 

22. 2 


ΠΟΛ ΕΟΔΟ ΜΙΑ 

ΑΠΟΦΑΣΕΙΣ 

Αριθ. 12210/2290 (1) 

Χαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου δήμου Ψυχικού (Ν. Ατ¬ 
τικής) και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 
210), όπως τροποποιήθηκαν με το άρθρο 1 (παρ. 1 και 2) 
του Ν. 1772/1988 «Τροποποίηση διατάξεων του Ν. 
1577/85 «ΓΟΚ» και άλλες διατάξεις» (Α’ 91). 

2. Τις διατάξεις του αφθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081 /92 (Α’ 
154). 

3. Την υπ' αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γ ενικών Δ/νσεων, Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων - πλην Γ ενικής Γ ραμματείας Δη¬ 
μοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 


28/28.1.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακοϋ επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων». 

5. Την από 13 1 2.1996 απιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 27.12.1996 (αριθ. πρωτ. ΥΠΕΧΩΔΕ 
106868/11562/30.12.96) σύμφωνη γνώμη του ενδιαφε¬ 
ρομένου. 

7. Το 25/1997 υπηρ. σημείωμα της Δ/νσης Πολ/κοϋ 
Σχεδιασμού - Τμήμα Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο, (πρώην ερ¬ 
γοστάσιο Βαλιάδη), που βρίσκεται εντός του ρυμοτομικού 
σχεδίου δήμου Νέου Ψυχικού (Ν. Αττικής) και ειδικότερα 
εντός του 166 οικοδομικού τετραγώνου, φερόμενο ως 
ιδιοκτησία του δήμου Νέου Ψυχικού, όπως φαίνεται με 
μαύρη διαγράμμιση στο σχετικό πρωτότυπο διάγραμμα σε 
κλίμακα 1:1000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 12210/1997 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα πόσης φύσεως προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεταιη επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του χαρακτηριζομένου ως διατηρητέου κτιρίου εφ' 
όσον δεν θίγονται τα διατηρητέα στοιχεία του, 

5. Αίτηση για προσθήκη στο διατηρητέο κτίριο αποστέλ- 
λεται από την πολεοδομική υπηρεσία στην αρμόδια υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων με γνώμη της Επιτροπής Πολεοδομικού 
Και Αρχιτεκτονικού Ελέγχου (ΕΠΑΕ), για ειδική ρύθμιση 

σύμφωνα με τις διατάξεις της παρ. 2 του άρθρου 4 του Ν. 
1577/1985 «περί Γ.Ο.Κ.» εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

6. Δεν επιτρέπεται η τοποθείηαη φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Επιτρέπεται η κατασκευή ανεξαρτήτου ισογείου κτι¬ 
ρίου, εμβαδοΰ 112,50 τ.μ. και διαστάσεων 7,50 χ 15 μέ¬ 
τρα, σε επαφή με το όριο Γ.Δ. του οικοπέδου και σε από¬ 
σταση 14,00 μέτρων από το διατηρητέο κτίριο. Το ύψος 
του ισογείου κτιρίου δεν θα υπερβεί τα 4,00 μέτρα. 

8. Επιτρέπεται η κατασκευή υπογείου, με βοηθητικές 
χρήσεις εμβαδοΰ 791,41 τ.μ. στην οπίσθια πλευρά του 
ακάλυπτου χώρου στο περίγραμμα με τα στοιχεία ΓΔΚΙ- 
ΗΘΓ, όπως οι ρυθμίσεις των παρ. 7 και 8 φαίνονται στο 
διάγραμμα κάλυψης σε κλίμακα 1:200 που θεωρήθηκε 
από τον προϊστάμενο της Δ/νσης Τοπογραφικών Εφαρμο¬ 


γών με την 12210/1997 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

9. Όλες οι εργασίες επισκευής, αποκατάστασης και 
προσθήκης στο διατηρητέο κτίριο, θα γίνουν σύμφωνα με 
την αρχιτεκτονική μελέτη που θα υποβληθεί στην αρμόδια 
πολεοδομία και θα εγκριθεί από την αρμόδια Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

10. Όλες οι εργασίες θα γίνουν χωρίς υπέρβαση του 
μέγιστου επιτρεπόμενου ύψους, του ποοοστού κάλυψης 
και του ισχύοντος συντελεστή δόμησης. 

11. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 18 Απριλίου 1997 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. ΟΙΚ/ΕΠΑ/111 (2) 

Έγκριση τροποποίησης ρυμοτομικού σχεδίου (διανομή 
Υ.Γ.) κοινότητας Ζωγράφου Ν. Χαλκιδικής στο Ο.Τ. 22. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 1 Α.Ν. 314/68 «περί παρο¬ 
χής στον Υπουργό Βορείου Ελλάδος και τους Νομάρχες 
αρμοδιοτήτων επί θεμάτων έγκρισης επεκτάσεων ή τρο¬ 
ποποιήσεων σχεδίων πόλεων Κωμών κ.λπ.» (ΦΕΚ 47 τ.Α'), 
όπως αντικαταστάθηκε με το Ν.Δ. 1018/1971 (ΦΕΚ 220 
τ.Α') και συμπληρώθηκε με την παρ. 2 του άρθρου 33 του 
Ν. 1337/83 (ΦΕΚ 33 τ.Α'), όπως αυτή αντικαταστάθηκε 
με την παρ. 15του άρθρου 8του Ν. 1512/85 (ΦΕΚ 4 τ.Α'), 

2. Τις διατάξεις του Π.Δ/τος 183/9-5/5.6.86 «έγκριση 
τροποποιήσεων σχεδίων και καθορισμός όρων και περιο¬ 
ρισμών δόμησης από τους Νομάρχες (ΦΕΚ 70 τ.Α’). 

3. Τις διατάξεις του άρθρου 38 Ν. 1337/83 (ΦΕΚ 33 
τ.Α'). 

4. Τις διατάξεις του άρθρου 3 του από 17.7.23 Ν. Δ/τος 
«περί σχεδίων πόλεων, κωμών κ.λπ.». 

5. Την αρ. 13/1996 απόφαση Κ.Σ. Ζωγράφου Ν. Χαλκι¬ 
δικής. 

6. Την αρ. 4η (συν/ση)/ 3ο (θέμα)/ της 4.4.97 γνωμοδό¬ 
τηση ΣΧΟΠ Ν. Χαλ/κής. 

7. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά όργανα», το οποίο προστέθηκε 
με το άρθρο 27 του Ν. 2081 /92(ΦΕΚ 14Α/10.9.92), απο¬ 
φασίζουμε: 

1. Εγκρίνουμε την τροποποίηση του ρυμοτομικού σχε¬ 
δίου οικισμού Ζωγράφου Ν. Χαλκιδικής, με την οποία κα- 
τατμείται από δίκτυο 6 μέτρων πεζοδρόμων το ΟΤ 22 και 
δημιουργούνται: 


α) Ο Κ.Χ. 22 (κοινόχρηστος χώρος) με χρήση πλατείας 
και 

β) Τα Οικοδομικά Τετράγωνα 22 Α και 22 Β με χρήση 
γενικής κατοικίας, όπως αυτή φαίνεται στο θεωρημένο 
από την Δ/νση Πολεοδομίας Ν,Α. Χαλκιδικής διάγραμμα 
που συνοδεύει την παρούσα. 

2. Εγκρίνουμε την τροποποίηση των ελάχιστων ορ’ιων 
αρτιότητας οικοπέδων μόνο στα ΟΤ 22 Α και 22 Β και κα¬ 
θορίζεται αυτή σε ελάχιστο εμβαδόν 100 μ. και ελάχιστο 
πρόσωπο 5 μ., με την προϋπόθεση εγγραφής στο οικοδο¬ 
μήσιμο τμήμα των οικοπέδων κάτοψης κτιρίου με ελάχι¬ 
στη επιφάνεια 50 τμ και ελάχιστη πλευρά 5 μ.. Κατάπαρέ- 
κλιση τα οικόπεδα που παραχωρήθηκαν από το Κράτος 
έως την 18.12.85, ημέρα δημοσίευσης στο ΦΕΚ 210 τ.Α' 
του Ν. 1577/85, θεωρούνται άρτια και οικοδομήσιμα με 
όποιες διαστάσεις και εμβαδόν παραχωρήθηκαν ή με τις 
μικρότερες που έχουν στην πραγματικότητα, εφ’ όσον η 
μείωση αυτή δεν οφείλεται σε μεταβιβάσεις. 

Κατά τα λοιπά ισχύουν οι όροι και περιορισμοί δόμησης 
που εγκρ'ιθηκαν με την ΟΙΚ/57140/11.5.87 Απόφαση 
μας. 

Από τις κανονιστικού περιεχομένου διατάξε’ις της πα¬ 
ρούσας, δεν προκαλείται δαπάνη ούτε εις βάρος του κρα¬ 
τικού προϋπολογισμού, ούτε εις βάρος του προϋπολογι¬ 
σμού του οικείου Ο.Τ.Α.. 

Η παρούσα με το συνοδεύουν διάγραμμα να δημοσιευ- 
θούν στην Εφημερίδα της Κυβέρνησης. 

Πολύγυρος, 16 Απριλίου 1997 

Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 











